DA Den Europæiske Unions Tidende C 194/14

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om tilladelse til efterforskning efter flydende eller gasformige kulbrinter, benævnt »Pontarlier-tilladelsen«)

(EØS-relevant tekst)

2009/C 194/05

Ved ansøgning af 5. februar 2009 har virksomheden Celtique Energie Petroleum med hovedsæde på adressen 12 rue Pernelle, 75004 Paris, Frankrig, anmodet om tilladelse til i et tidsrum af fem år at efterforske flydende eller gasformige kulbrinter, benævnt »Pontarlier-tilladelsen«, på et cirka 1 470 km2 stort areal, som omfatter en del af departementerne Doubs og Jura.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater i nygrader inden for NTF-systemet (Nouvelle triangulation de la France, hvis nulmeridian går gennem Paris):

Toppunkter Længde Bredde A 4,20 gr Ø 52,20 gr N B Skæringspunktet mellem breddeparallellen 52,20 gr N og grænsen mellem Frankrig og Schweiz C Skæringspunktet mellem breddeparallellen 51,60 gr N og grænsen mellem Frankrig og Schweiz D 4,00 gr Ø 51,60 gr N E 4,00 gr Ø 51,70 gr N F 3,90 gr Ø 51,70 gr N G 3,90 gr Ø 51,90 gr N H 4,10 gr Ø 51,90 gr N I 4,10 gr Ø 52,00 gr N J 4,20 gr Ø 52,00 gr N

Linjen mellem toppunkterne B og C: grænsen mellem Frankrig og Schweiz.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal overholde de betingelser, som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Afgørelse om den oprindelige ansøgning og de konkurrerende ansøgninger vurderes på grundlag af kriterierne for tildeling af udvindingsrettigheder, jf. artikel 6 i det nævnte dekret, og der træffes afgørelse senest den 3. marts 2011.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i loven om minedrift »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (»travaux miniers, aux travaux de stockage souterrain et à la police des mines et des stockages souterrains«) (Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l’écologie, de l’énergie, du développement durable et de la mer (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, 92055 La Défense Cedex, FRANCE (tlf. +33 140819525 fax +33 140819529).

De ovennævnte love og regler findes på Légifrance på adressen: http://www.legifrance.gouv.fr

(1) EUT L 164 af 30.6.1994.